EkBass/fiwiki-20250220-pages-articles huggingface dataset:
Paul Raud

Paul Raud (22. lokakuuta 1865 – 22. marraskuuta 1930, Tallinna) oli virolainen taidemaalari, joka kaksoisveljensä Kristjan Raudin (1865–1943) kanssa kuuluu Viron kansallisen taiteen uranuurtajiin.Taidemuseo Kumun näyttelyt Hän oli myös ensimmäinen virolainen taidemaalari, joka alkoi elääkseen maalata muotokuvia. Raud opiskeli Düsseldorfin taideakatemiassa vuosina 1888–1894. Palattuaan Viroon hän keskittyi ensisijaisesti realististen muotokuvien maalaamiseen. Hän teki myös impressionistisia maisemamaalauksia. Hän maalasi vuonna 1902 Tallinnan Pyhän Hengen kirkkoon alttaritaulun Kristus ristillä.Tiekirkot 2010 Raud sai vuonna 1911 piirustuksenopettajan paperit Pietarin taideakatemiasta ja toimi vuodesta 1914 piirustuksenopettajana Tallinnassa. 1920-luvulla hän oli opettajana valtion taidekoulussa.Juta Kivimäe Kuva:Paul Raud Daam punases kübaras.jpg Kuva:Raud paul etüüd kasega 1.jpg Kuva:Paul raud poolakt01.jpg Kuva:PAUL RAUD 1910 Pargitee.jpg Kuva:Paul raud poolakt.jpg Kuva:Raud paul - magav kass.jpg Kuva:Raud paul Muhu rauk.jpg Kuva:Paul raud magav koer.jpg ==Lähteet== * Taidemuseo Kumun näyttelyt * Tiekirkot ===Viitteet=== ==Kirjallisuutta== * Virve Hinnov: Paul Raud 1865-1930, Kunst, 1966 Luokka:Virolaiset taidemaalarit Luokka:Vuonna 1865 syntyneet Luokka:Vuonna 1930 kuolleet
Vesipallon Euroliiga

Vesipallon Euroliiga on vesipallon Euroopan laajuinen huippuseurajoukkueiden sarja. Ensimmäinen kausi pelattiin vuosina 1963–1964 nimellä Euroopan Cup. Vuonna 1996 nimeksi tuli Mestarien liiga. Nykyinen nimi ja kilpailusysteemi otettiin käyttöön vuonna 2003. == Mestarit == *1963/64: Partizan Belgrad *1964/65: Pro Recco Genova *1965/66: Partizan Belgrad *1966/67: Partizan Belgrad *1967/68: Mladost Zagreb *1968/69: Mladost Zagreb *1969/70: Mladost Zagreb *1970/71: Partizan Belgrad *1971/72: Mladost Zagreb *1972/73: OSC Budapest *1973/74: MGU Moskova *1974/75: Partizan Belgrad *1975/76: Partizan Belgrad *1976/77: TsSK VMF Moskova *1977/78: Canottieri Napoli *1978/79: OSC Budapest *1979/80: Vasas Budapest *1980/81: Jug Dubrovnik *1981/82: CN Barcelona *1982/83: Spandau Berliini *1983/84: Pro Recco Genova *1984/85: Vasas Budapest *1985/86: Spandau Berliini *1986/87: Spandau Berliini *1987/88: Pallanuoto Pescara *1988/89: Spandau Berliini *1989/90: Mladost Zagreb *1990/91: Mladost Zagreb *1991/92: Jadran Split *1992/93: Jadran Split *1993/94: Ujpest Budapest *1994/95: Catalunya Barcelona *1995/96: Mladost Zagreb *1996/97: Posillipo Napoli *1997/98: Posillipo Napoli *1998/99: POŠK Split *1999/00: Bečej *2000/01: Jug Dubrovnik *2001/02: Olympiakos Pireaeus *2002/03: Pro Recco Genova *2003/04: Honvéd Budapest *2004/05: Posillipo Napoli *2005/06. Jug Dubrovnik *2006/07: Pro Recco Genova *2007/08: Pro Recco Genova *2008/09: VK Primorac Kotor *2009/10: Pro Recco Genova *2010/11: Partizan Belgrad *2011/12: Pro Recco Genova *2012/13: Belgradin Punainen Tähti *2013/14: Atlètic Barceloneta Barcelona *2014/15: Pro Recco Genova *2015/16: Jug Dubrovnik *2016/17: Szolnok Vízilabda SC *2017/18: Olympiakos Pireaeus *2018/19: Ferencváros TC *2020/21: Pro Recco Genova *2021/22: Pro Recco Genova *2022/23: Pro Recco Genova *2023/24: Ferencváros TC == Lähteet == * http://www.vilacom.net/waterpolo/index.php * http://www.vilacom.net/waterpolo/champions.php Euroliiga Luokka:Palloilusarjat
Am Ende der Sonne

Am Ende der Sonne on Farin Urlaubin toinen sooloalbumi, joka julkaistiin 29. maaliskuuta 2005. Albumin kappaleista "Dusche", "Porzellan" ja "Sonne" julkaistiin singleinä. == Kappalelista == # ** "Mehr" jälkeinen piilokappale. # # # # # # # # # # # # # **Vinyylijulkaisussa "Noch einmal" on "Duschen" piilokappale. == Singlet == Luokka:Vuoden 2005 albumit Luokka:Saksalaiset rockalbumit
Saga (kylä)

Saga on kylä Gerin kunnassa Baixa Cerdanyan comarcassa Gironan maakunnassa Katalonian itsehallintoalueella Espanjassa. Kylässä oli vuonna 2015 kaksikymmentäkuusi asukasta.Instituto Nacional de Estadística Kylässä sijaitsee vanha Saint Eugenian kirkko, joka edustaa romaanista tyyliä. Portbousta Sabiñánigoon kulkeva N-260-tie kulkee kylän läpi. == Lähteet == == Aiheesta muualla == *Enciclopèdia Catalana, S.A: Saga *Kylän sijainti Luokka:Espanjan kylät Luokka:Gironan maakunta
Markku Huusko

Markku Johannes Huusko (s. 6. toukokuuta 1963 Uusikaupunki) on yksi nykyaikaisen Uuden Suomen perustajista ja toimi sen päätoimittajana 2007–2019. Huusko syntyi lääkintöneuvos Simo Huuskon ja Raija Noposen perheeseen. Hän valmistui vuonna 1989 valtiotieteiden maisteriksi Helsingin yliopistosta pääaineenaan kansantaloustiede. Huusko sai töitä Uuden Suomen taloustoimittajana vuonna 1990 ja oli siellä lehden lopettamiseen asti syksyllä 1991. Ennen siirtymistään vuonna 2007 verkossa henkiin herätetyn Uuden Suomen vetäjäksi hän toimitti Arvopaperi-lehden nettipalvelua, minkä ohella hän osallistui sijoittamiseen erikoistuneen Perjantaipörssi-tv-ohjelman juontamiseen Yleisradiossa. Aikaisemmin Huusko työskenteli Kauppalehdessä vuoteen 2000 pörssitoimittajana, New Yorkin kirjeenvaihtajana ja uutispäällikkönä. == Lähteet == Luokka:Suomalaiset toimittajat Luokka:Suomalaiset päätoimittajat Luokka:Ulkomaankirjeenvaihtajat Luokka:Vuonna 1963 syntyneet Luokka:Elävät henkilöt
Periklís Pierrákos-Mavromichális

Periklís Pierrákos-Mavromichális (; 1863 - 1938) oli kreikkalainen miekkailija, joka voitti pronssia vuoden 1896 kesäolympialaisissa florettiturnauksessa. Pierrákos-Mavromichális voitti nelihenkisessä karsintaryhmässään kaikki muut, paitsi ei ranskalaista Henri Callotia. Karsintaryhmän voittaja eli Callot pääsi finaaliin, ja Pierrákos-Mavromichális sai pronssia. == Lähteet == * Pierrákos-Mavromicháliksen profiili sports- reference.com -sivustolla === Viitteet === Luokka:Kreikkalaiset miekkailijat Luokka:Kreikkalaiset olympiamitalistit Luokka:Vuonna 1863 syntyneet Luokka:Vuonna 1938 kuolleet
Pianosonaatti nro 6 (Beethoven)

Ludwig van Beethoven sävelsi kuudennen pianosonaattinsa F-duuri op. 10 vuosina 1796 – 1798. Se julkaistiin jälkimmäisenä mainittuna vuonna. Teoksen kesto on noin 14 minuuttia. Teos on omistettu Anne Margarete von Brownelle. == Osat == Teoksessa on kolme osaa: #Allegro F-duuri #Allegretto F-molli #Presto F-duuri. Teoksen ensimmäinen ja kolmas osa ovat sonaattimuotoisia. == Aiheesta muualla == * Piano Sonata No.6, Op.10/2 (Beethoven, Ludwig van) IMSLP / Petrucci Music Library Luokka:Ludwig van Beethovenin pianosonaatit Luokka:1790-luvun musiikkiteokset
Tuomo Manninen

Tuomo Manninen (s. 1962 Jyväskylä) on suomalainen valokuvaaja. Hän asuu ja työskentelee Helsingissä. Manninen on kuvannut ryhmämuotokuvia vuodesta 1995 lähtien ympäri maailmaa. Hänen kansainvälinen läpimurtonsa tapahtui Venetsian biennaalissa 2001. Tämän jälkeen Mannisen näyttelyitä on ollut ympäri maailmaa, muun muassa Rencontres d’Arles -valokuvafestivaaleilla 2007. Ryhmämuotokuvien näyttelyn Me/We 2008 esittelyssä todetaan: ”Mannisen ryhmämuotokuvat risteilevät dokumentaation ja dramatisoinnin välimaastossa, huolelliset sommitelmat yhdistyvät hetken tallentamiseen. Ryhmä muovaa ja rakentaa jokaisen yksilön identiteettiä, mutta samalla se häivyttää eritteleviä yksilöllisiä piirteitä. Manninen osoittaa, että merkityksellisyydestään huolimatta ryhmä ei voi koskaan lopullisesti määrittää ihmistä.” ==Aiheesta muualla== *Tuomo Mannisen kotisivut Luokka:Suomalaiset valokuvaajat Luokka:Vuonna 1962 syntyneet Luokka:Elävät henkilöt
Justin Cook

Justin Ryan Cook (s. 4. huhtikuuta 1982 Lubbock, Texas, Yhdysvallat) on yhdysvaltalainen tuottaja ja ääninäyttelijä, joka työskentelee englanniksi dubattujen animesarjojen ja elokuvien parissa. Parhaiten Cook tunnetaan YuYu Hakushosta, jossa hän ääninäyttelemisen lisäksi toimi tuottajana ja ohjaajana. ==Ura== Cook aloitteli uraansa ääninäyttelijänä vuonna 2000, kun hän toimi sitä ennen FUNimationille dubbausten äänittäjänä Dragon Ball Z -spesiaalien parissa. Puolen vuoden jälkeen Christopher Sabat pyysi Cookia koe-esiintymään. Hän sai ensimmäiseksi roolikseen Denden samaisesta Dragon Ball Z -animesta, minkä jälkeen Cook on tehnyt monipuolisesti äänirooleja ja tuottanut englanniksi käännettyjä animesarjoja. ==Aiheesta muualla== * Crystal Acids * Anime News Network * Voice Chasers Luokka:Yhdysvaltalaiset televisiotuottajat Luokka:Yhdysvaltalaiset ääninäyttelijät Luokka:Animaatio-ohjaajat Luokka:Videopelien ääninäyttelijät Luokka:Vuonna 1982 syntyneet Luokka:Elävät henkilöt
Borneonpiispahaikara

Borneonpiispahaikara (Ciconia stormi) on kattohaikaroihin kuuluva lintulaji. Se on erittäin uhanalainen. == Koko ja ulkonäkö == Borneonpiispahaikara kasvaa noin 75–91-senttiseksi. Se on suurimmaksi osaksi musta, mutta höyhenpeitteessä on myös valkoisia alueita. Nokka on punainen, ja silmää ympäröi keltainen rengas. == Levinneisyys == Borneonpiispahaikaraa on tavattu Borneon saaren lisäksi Sumatralla, Thaimaan eteläisimmissä osissa sekä Malesian niemimaalla. Populaation kooksi arvellaan 250-500 yksilöä. Borneonpiispahaikaraa uhkaavat etenkin metsien hakkuut. Laji on suojeltu Thaimaassa, Malesiassa ja Indonesiassa. == Lähteet == Luokka:Haikaralinnut Luokka:Uhanalaiset linnut
Leonídas Pýrgos

Leonídas Pýrgos (, 1871 Mantíneia – ?) oli kreikkalainen miekkailija, joka voitti kultaa vuoden 1896 kesäolympialaisissa ammattilaisten florettiturnauksessa. Turnaukseen osallistui vain kaksi miekkailijaa, Pýrgos ja ranskalainen Joanni Maurice Perronet. Pýrgos voitti Perronetin osumin 3-1. Voittonsa myötä Pýrgoksesta tuli nykyaikaisten olympialaisten ensimmäinen kreikkalainen olympiavoittaja. == Lähteet == * Pýrgoksen profiili sports- reference.com -sivustolla === Viitteet === Luokka:Kreikkalaiset miekkailijat Luokka:Kreikkalaiset olympiavoittajat Luokka:Kuolinvuosi puuttuu Luokka:Vuonna 1871 syntyneet
Joanni Perronet

Joanni Maurice Perronet (19. lokakuuta 1877 Pariisi - 1\. huhtikuuta 1950 Pariisi) oli ranskalainen miekkailija, joka voitti hopeaa vuoden 1896 kesäolympialaisissa ammattilaisten florettiturnauksessa. Turnaukseen osallistui vain kaksi miekkailijaa, Perronet ja kreikkalainen Leonidas Pirgos. Pirgos voitti Perronetin osumin 3–1. == Lähteet == * Perronet'n profiili sports-reference.com -sivustolla === Viitteet === Luokka:Ranskalaiset miekkailijat Luokka:Ranskalaiset olympiamitalistit Luokka:Vuonna 1877 syntyneet Luokka:Vuonna 1950 kuolleet
Asia Pacific Poker Tour

Asia Pacific Poker Tour (APPT) on ensimmäinen Aasian ja Tyynenmeren alueen iso pokeriturnaussarja. Se järjestettiin ensimmäisen kerran vuonna 2007. Kuten European Poker Touria, APPT:tä sponsoroi PokerStars. APPT:n finaalipöydät kuvataan myös televisiolle. Toinen turnaussarja alkoi Macaosta syyskuussa 2008 ja kolmas samasta paikasta elokuussa 2009. == Tulokset == === Ensimmäinen kausi === Turnaus Voittaja Voittosumma (USD) APPT Sydney Grand Final Grant Levy 850 000 APPT Macau High Roller Event Eric Assadourian 368 640 APPT Macau Main Event Dinh Le 222 640 APPT Seoul Main Event Ziv Bachar 139 000 APPT Manila Main Event Brett Parise 179 775 APPT Sydney Tournament of Champions (kutsukilpailu) Joe Hachem - === Toinen kausi === Turnaus Voittaja Voittosumma (USD) APPT Macau Edward Sabat 453 851 APPT Seoul Yoshihiro Tasaka 128 199 APPT Auckland Daniel Craker 153 399 APPT Manila Van Marcus 162 857 APPT Sydney Martin Rowe 648 046 === Kolmas kausi === Turnaus Voittaja Voittosumma (USD) APPT Macau Dermot Blain 541 072 APPT Auckland Simon Watt 154 043 APPT Cebu Dong-bin Han 156 722 APPT Sydney Aaron Benton 543 807 == Lähteet == == Aiheesta muualla == * Viralliset kotisivut Luokka:Pokerikilpailut Luokka:Kansainväliset kilpailut
Geórgios Iatrídis

Geórgios Iatrídis () oli kreikkalainen miekkailija, joka osallistui vuoden 1896 kesäolympialaisissa säiläturnaukseen. Iatrídiksen hävittyä turnauksessa kaikki neljä otteluansa, hän sijoittui viimeiseksi koko turnauksessa, eli viidenneksi. Luokka:1800-luvulla syntyneet Luokka:Kreikkalaiset miekkailijat Luokka:Kuolinvuosi tuntematon
Niin sanottu elämäni

Niin sanottu elämäni (My So-Called Life) on yhdysvaltalainen teini-ikäisille suunnattu televisiosarja. Sarjaa esitettiin Yhdysvalloissa 25. elokuuta 1994 – 26. tammikuuta 1995. Sen tuottaminen lopetettiin 19 jakson jälkeen huonojen katsojalukujen vuoksi. Sarjan päähenkilö on Angela Chase on 15-vuotias high schoolia käyvä tyttö tavanomaisine teiniongelmineen. Sarja sai hyviä arvioita kyyniselle 1990-luvun televisio-ohjelmistolle epätavallisesta realistisuudestaan, jopa vanhemmat oli kuvattu nuortenelokuville tavallisten tyypittelyjen sijaan uskottaviksi henkilöiksi omine keski-iän ongelmineen. Edelman, Rob: My So-Called Life , St. James Encyclopedia of Popular Culture, Gale 2000. Vaatii HighBeam-tilauksen. Sarja käynnisti sekä pääosan esittäjän Claire Danesin että Jared Leton näyttelijänurat. == Rooleissa == == Jaksot == (Yhdysvaltojen esityspäivämäärät) # Pilot - 25.8.1994 # Dancing In The Dark - 1.9.1994 # Guns And Gossip - 8.9.1994 # Father Figures - 15.9.1994 # The Zit - 22.9.1994 # The Substitute - 29.9.1994 # Why Jordan Can't Read - 6.10.1994 # Strangers In The House - 20.10.1994 # Halloween - 17.10.1994 # Other People's Mothers - 3.11.1994 # Life Of Brian - 10.11.1994 # Self-Esteem - 11.17.1994 # Pressure - 1.12.1994 # On The Wagon - 8.12.1994 # So-Called Angels - 22.12.1994 # Resolutions - 5.1.1995 # Betrayal - 12.1.1995 # Weekend - 19.1.1995 # In Dreams Begin Responsibilities - 26.1.1995 == Teokset == Sarjasta on tehty kaksi kirjaa: * Catherine Clark - My So-Called Life, 1995 * Catherine Clark - My So-Called Life Goes On, 1999 ==Lähteet== Luokka:1990-luvun yhdysvaltalaiset nuortendraamasarjat
Ryan Owens

Ryan Jay Owens (20. lokakuuta 1980) on yhdysvaltalainen lentopalloilija, joka on pelannut vuodesta 2002 asti Euroopassa, Etelä-Amerikassa ja Aasiassa.Hän esiintyi Tampereen Isku-Volleyn riveissä lentopallon SM-liigassa kaudella 2008-09. Owens teki paluun Suomen lentopalloliigaan kaudeksi 2015-16, kun hän solmi Hurrikaani Loimaan kanssa sopimuksen. Owens on pelannut urallaan Suomen lisäksi Belgiassa, Tanskassa, Watarissa, Tšekissä, Puerto Ricossa, Brasiliassa, Kreikassa, Koreassa, Italiassa ja Indonesiassa. == Ura == === Nuoruusvuodet === Owens aloitti lentopallon pelaamisen vasta 16-vuotiaana lukioikäisenä. Vuotta myöhemmin valmistuessaan lukiosta Owens siirtyi yliopistoon, jossa hän jatkoi lentopallouraansa. Hän pelasi kahdessa eri yliopistojoukkueessa: Dominican Universityssa ja Kendall Collegessa. === Ammattilaisura === Opiskeluvuosien jälkeen Owens aloitti ulkomailla mittavan kansainvälisen uransa. Hän pelasi ensimmäisen kautensa kansainvälisillä kentillä Belgian liigassa, VBC Guibertin joukkueen riveissä. Seuraavan kautensa hän pelasi Saksan Bundesliigassa, VC Markranstaedtin riveissä siirtyen tämän jälkeen Tanskan pääsarjaan, josta ura jatkui Qatarin pääsarjaan ja Tšekin A1-liigaan. Kaudella 2005-06 Owens pelasi Puerto Ricon Superliigassa, jonka jälkeen hän siirtyi Brasilian Superliigaan. Tämän jälkeen Owens matkasi takaisin Eurooppaan, Kreikan pääsarjaan Ethnikos Alexandroupolis riveihin. Kreikka-pestin jälkeen hän teki sopimuksen Tampereen Isku-Volleyn kanssa, SM-liigaan. Suomessa vietetyn kauden jälkeen Owens palasi Kreikan pääsarjaan jatkamaan ammattilaisuraansa kahdeksi vuodeksi. Sen jälkeen koitti kausi Korean pääsarjassa ja Italian A1-liigassa. Kaudella 2014-15 amerikkalaispelaaja pelasi kotimaassaan. ==A-maajoukkue == Vuonna 2005 Owens valittiin kahdeksantoista pelaajan Yhdysvaltojen maajoukkueryhmään, johon hän kuului myös kausilla 2007 sekä 2008. Hän taisteli tiukasti paikasta Yhdysvaltojen vuoden 2008 olympiajoukkueeseen. Pekingin kisat jäivät lopulta haaveeksi. USA:n maajoukkueryhmässä Owens on ollut mukana myös kausilla 2010 ja 2013. == Muuta == Owens omaa kovan ulottuvuuden, kun hän ponnistaa peräti 365 senttimetrin korkeuteen. Hän on 201cm pitkä ja painaa 95kg. == Saavutukset == * Yhdysvaltojen maajoukkueessa 2005, 2006, 2010, 2013 * 17. viikon MVP- pelaaja Kreikan liigassa 2008 * All-Amerikan joukkueessa 1999 (High School) * Vuoden tulokas Yhdysvaltojen liigassa 2002 * All-American pelaaja 2002 (College) * SM-liigan pistepörssin kakkonen 2009 * SM-liigan ässätilaston voitto 2009 == Joukkueet == * 1997-1998: Evanston Township * 1999: Dominican University * 2000-2001: Orange Coast College * 2001-2002: Kendall College * 2002-2003: VBC Guibertin * 2003: VC Markranstaedt * 2003-2004: Spentrup IF * 2004: Prince's Cup * 2004: Kladno * 2005: Criollos de Caguas * 2006: Los Gigantes de Carolina * 2006: On Line Esportes * 2007-2008 Ethnikos Alexandroupolis == Lähteet == Luokka:Yhdysvaltalaiset lentopalloilijat Luokka:Vuonna 1980 syntyneet Luokka:Elävät henkilöt
Beijing 2008 (videopeli)

Beijing 2008 on Eurocomin kehittämä ja Segan julkaisema urheilupeli. Peli on julkaistu Euroopassa 27. heinäkuuta 2008 ja Pohjois-Amerikassa 5. elokuuta 2008. Peli on julkaistu PlayStation 3:lle, Windowsille ja Xbox 360:lle. Peli perustuu vuoden 2008 Pekingin kesäolympialaisiin. Pelissä voi kisailla 34 eri lajissa. Pelissä voi myös valita maan ja päättää sille osallistujat olympialaisiin. Yksinpelin lisäksi pelissä on moninpelimahdollisuus, joka onnistuu joko jaetulta ruudulta, lähiverkossa tai netissä. == Lähteet== == Aiheesta muualla == * Luokka:Vuoden 2008 videopelit Luokka:Xbox 360 -pelit Luokka:PlayStation 3 -pelit Luokka:Windows-pelit Luokka:Olympia-aiheiset pelit Luokka:Kesäolympialaiset 2008
Citroën Acadiane

Citroën Acadiane on Citroënin vuosina 1978–1987 valmistama pieni tavara-auto, joka perustui Dyane-malliin. Se korvasi Citroën 2CV -malliin perustuneen Citroën AK400:n. Espanjassa ja Portugalissa autoa myytiin nimellä Dyane 400. Acadianessa oli periaatteessa sama takaosa kuin AK400:ssa. Mallin nimessä ”Aca” on edeltäjämallin mallimerkintä AK ranskaksi lausuttuna. ”Diane” taas otettiin Dyane-nimestä. == Lähteet == == Aiheesta muualla == Acadiane Luokka:Pakettiautot Luokka:1970-luvun autot Luokka:1980-luvun autot
Ben Wallace

Ben Wallace (s. 10. syyskuuta 1974 White Hall, Alabama) on yhdysvaltalainen uransa päättänyt NBA-sarjan koripalloilija. Hänen pelipaikkojaan olivat iso laitahyökkääjä ja sentteri. Wallacea pidetään yhtenä kaikkien aikojen puolustajista NBA:ssa ja hänet onkin valittu 4 kertaa NBA:n parhaaksi puolustajaksi. Wallacen muita saavutuksia ovat muun muassa NBA:n mestaruus vuonna 2004. Wallace aloitti ammattilaisuransa vuonna 1996 Washington Wizardsissa. Vuonna 2000 hän siirtyi pelaamaan Detroit Pistonsiin ja 2006 edelleen Chicago Bullsiin. Vuoden 2008 puolivälistä eteenpäin hän pelasi Cleveland Cavaliersin riveissä, kunnes hänet vaihdettiin Phoenix Sunsiin ja Suns osti hänen sopimuksensa ulos. Wallacelle tarjottiin paikkaa vanhaan joukkueeseensa Pistonsiin, jonka hän hyväksyi. Wallace tunnetaan lempinimellä ”Big Ben”. == Saavutuksia == * NBA-mestari 2004 * 4 × NBA:n vuoden puolustaja * 4 × NBA:n tähdistöottelussa * 2 × NBA:n levypallotilaston ykkönen == Lähteet == == Aiheesta muualla == * Profiili NBA Luokka:Yhdysvaltalaiset koripalloilijat Luokka:Vuonna 1974 syntyneet Luokka:Elävät henkilöt
Jyrki Tamminen

Jyrki Tamminen (s. 1963) on suomalainen teatteriohjaaja ja Pohjois-Karjalan taidetoimikunnan lastenkulttuurin ja monikulttuurisen taidetyön läänintaiteilija. Hän toimii läänintaiteilijan tehtävässä 1. helmikuuta 2008 – 31. tammikuuta 2013. Tammisella on sekä kasvatus- että teatterialan koulutus (nukketeatteri). Tamminen on ohjannut yhteistyössä ohjaajaparina Anne Välinoron kanssa mm. näytelmät: Kuu kiikkuu (Teatteri Mukamas), Odysseus - meri ja miehet (Valkeakosken kaup.teat.), Rauhallinen Erkki, Viidakkopoika (Teatteri 2000 ja Seinäjoen kaupunginteatteri) ja Gulliverin jäljillä (Hämeenlinnan teatteri). Viimeisin työparin yhteistyö on Mitä kuuluu, Hanhiemo? ensi-ilta tammikuu 2012. Henkilökohtaisia ohjauksia ovat lisäksi mm. Onnellinen prinssi (Joensuun kaupunginteatteri), Ovimikko (Nukketeatteri Reaktori), Leikin soitto - soiton leikki nukketeatterikonsertti (Mikkelin ja Joensuun kaupunginorkesterit 2011-2012). == Lähteet == *Pohjois-Karjalan taidetoimikunta Luokka:Suomalaiset teatteriohjaajat Luokka:Elävät henkilöt Luokka:Vuonna 1963 syntyneet
Laosin vaakuna

Laosin vaakuna () on Laosin kansallinen tunnus, jossa on Pha That Luangin buddhalainen stupa ja Nam Ngunin tekojärvi. Vaakunan keskelle on sijoitettu asfaltoitu tie ja sen oikealle puolelle riisipelto, jonka taustalla kohoaa metsä. Vaakunan alalaidassa on hammaspyörä. Vaakunaa ympäröivät riisintähkät, joita kietoo yhteen punainen nauha, jossa lukee laon kielellä ”Rauha, itsenäisyys, demokratia, yhtenäisyys, hyvinvointi” Vaakunan kuvioilla on symboliarvo: Pha That Luangin temppeli kuvaa Laosin kansan suurta menneisyyttä. Voimalaitos, hammaspyörä ja tie kuvaavat maan teollistumista ja teknistä edistystä, riisipelto ja riisintähkät taas maanviljelystä. Metsä kuvaa maan luonnonvaroja. == Aiemmat versiot == Kuva:Royal Seal of the Kingdom of Laos.svg|1949–1975 Kuva:Emblem of Laos (1975-1991).svg|1975-1991 Luokka:Laos Luokka:Valtioiden vaakunat
Isòvol

Isòvol () on kunta Baixa Cerdanyan comarcassa, Gironan maakunnassa, Katalonian itsehallintoalueella, Espanjassa. Kunnan pinta-ala on 10,8 neliökilometriä ja asukkaita siellä on 289 (2009). Väestötiheys on 26,7 as./km². Isòvolin naapurikunnat ovat Ger koillisessa, Das ja Prats i Sansor etelässä sekä Bellver de Cerdanya idässä. Kunnasta on matkaa Puigcerdàan 13,1 kilometriä, La Seu d'Urgelliin 35,2 km, Andorran pääkaupunkiin Andorra la Vellaan 54,4 km, Gironaan 140,4 km ja Katalonian pääkaupunkiin Barcelonaan 141,9 km. Kunnan nähtävyyksiä ovat muun muassa romaanista tyyliä edustavat kirkot Església de Sant Pere d'Olopte, Església de Sant Miquel d'Isóvol ja Església de Santa Maria d'All. == Asutuskeskukset == Isòvolin asutuskeskukset ja niiden väkiluvut vuonna 2007: Nimi Väkiluku All 191 Isòvol 34 Olopte 53 Lähde: == Lähteet == == Aiheesta muualla == * Kunnan kotisivut * Kunta Municatin sivuilla * Kunta Idescatin sivuilla Luokka:Gironan kunnat
Laosin kip

Laosin kip () on Laosin rahayksikkö, joka on ollut käytössä vuodesta 1952. Se jakaantuu 100 attiin. Sen valuuttasymboleja ovat ₭ ja ₭N. Sillä on käytössä 10, 20 ja 50 attin kolikot ja 1000, 2000, 5000, 10 000, 20 000, 50 000 kipin setelit. Luokka:Laos Luokka:Aasian rahayksiköt
BMW Beach Volley Pro Tour

BMW Beach Volley Pro Tour on Suomessa pelattava rantalentopallon SM-kiertue, joka käsittää viisi osakilpailua ympäri kesää huipentuen SM-finaaleihin. Kaikki osakilpailut televisioidaan MTV3-kanavalla. == Kilpailusäännöt == BMW Beach Volley Pro Tourilla säännöt ovat aivan samanlaiset kuin kansainvälisillä rantalentopallokentillä. Kaikki osakilpailut alkavat miesten osalta jo perjantaina ja naisten osalta lauantaina. == Aiheesta muualla == * Esittelysivut Luokka:Suomen rantalentopallo
Karjala-Diskaveri (jalkapalloseura)

Karjala-Diskaveri (, karjalan kielellä Karjala) on jalkapalloseura Petroskoista, Karjalan tasavallasta. Joukkue pelaa Venäjän amatööriliigassa luoteisen liittovaltiopiirin sarjassa.http://www.mro-nw.ru/ Joukkue on historiansa aikana tunnettu nimillä Spartak, Karjala, Erzi ja Kajala- Erzihttp://www.fc- volga.ru/index.php?module=pagesetter&func;=viewpub&tid;=3&pid;=157. Parhaimmillaan joukkue pelasi kaudella 1990 2. divisioonassahttp://torpedo- piter.narod.ru/htm/news/9.html. ==Nykyisiä pelaajia== * Aleksandr Kasevitš * Andrei Fjodorov * Aleksei Naumov * Ilja Goldfein * Aleksei Lazarev * Aleksei Saveljev * Vasili Tšetšelev * Jevgeni Smaznov * Maksim Kirilov * Denis Zakrevski * Aleksandr Nastevitš * Nikita Žiglov * Ivan Moltšanov * Maksim Dubonos * Vitali Petrušin ==Entisiä pelaajia== * Sergei Semakhttp://rubin- kazan.ru/players-general/e3251aa4b25f44f79e03e20038424016.html * Denis Zubko http://www.rusteam.permian.ru/players/zubko.html ==Lähteet== Luokka:Petroskoi Luokka:Venäläiset jalkapalloseurat Luokka:Karjalan tasavallan jalkapallo pl:Karielija Pietrozawodsk
Isomaltsa

Isomaltsa (Atriplex prostrata) on yksivuotinen punakukkainen kasvi, joka kuluu revonhäntäkasvien heimoon. Se kasvaa 20–90 cm korkeaksi ja haaroo melko runsaasti. Lehdet muistuttavat keihäänkärkiä. Pienet punertavat kukat ovat sykeröinä lähellä vartta. Kasvin yleiskuva muistuttaa sen sukulaista jauhosavikkaa. Isomaltsaa tavataan Pohjoismaissa merenrannikoilla; Keski- ja Etelä-Euroopassa se on yleisempi. == Lähteet == *Den virtuella floran: Isomaltsa (Atriplex prostrata) == Aiheesta muualla == *Pinkka, Lajintuntemuksen oppimisympäristö: Isomaltsa (Atriplex prostrata) *Luontoportti: Isomaltsa (Atriplex prostrata) *Valokuvia *ITIS: Atriplex prostrata *United States Department of Agriculture (USDA): Atriplex prostrata Luokka:Maltsat
Project Gotham Racing (pelisarja)

Project Gotham Racing tai PGR on Microsoftin Xbox- ja Xbox 360-pelikonsolien yksinoikeus -peli. Ensimmäinen osa Project Gotham Racing on julkaistu Xboxille vuonna 2001 konsolin julkaisun yhteydessä. Peli osoittautui suureksi menestykseksi ja jatko-osia alettiin tehdä. Seuraava osa Project Gotham Racing 2 on julkaistu vuonna 2003 Xbox:lle ja oli myös suuri menestys. Jatko-osat Project Gotham Racing 3 ja Project Gotham Racing 4 on julkaistu Xbox 360 konsolille. Pelissä ei vain ajeta kilpaa vaan myös kerätään Kudos-pisteitä, joita saadaan taitavilla ja tyylikkäillä revityksillä ja pyörähdyksillä, hypyillä ja ilmalennoilla, radalla pysymisellä, imussa ajamisella, kahdella pyörällä tasapainottelulla ja kisoissa voittamisella. Sarjan peleissä avautuu uusia autoja Kudos-pisteiden määrän kasvaessa tai ostettaessa autoja Kudos- pisteillä. == Pelit == * Project Gotham Racing (2001) * Project Gotham Racing 2 (2003) * Project Gotham Racing 3 (2005) * Project Gotham Racing 4 (2007) == Aiheesta muualla == * Pelisarja MobyGamesissä *
Turkmenistanin manat

Turkmenistanin manat () on Turkmenistanin rahayksikkö, joka on ollut käytössä 1. marraskuuta 1993 lähtien. Vuoden 2009 alussa tehdyn rahanuudistuksen jälkeen viisi tuhatta vanhaa manatia vastaa yhtä uutta. Vanhan manatin valuuttakoodi on TMM, uuden TMT. Manat jakaantuu 100 tengeen. Käytössä ovat 1, 2, 5, 10, 20 ja 50 tengen sekä 1 ja 2 manatin kolikot sekä 1, 5, 10, 20, 50, 100 ja 500 manatin setelit. Luokka:Turkmenistan Luokka:Aasian rahayksiköt
Sarah Siddons

Sarah Siddons (s. 5. heinäkuuta 1755 Brecon − k. 8. kesäkuuta 1831 Lontoo) oli brittiläinen näyttelijä. Hän on 1700-luvun kuuluisin tragedia-näyttelijä ja John Philip Kemblen, Charles Kemblen, Stephen Kemblen, Ann Hattonin ja Elizabeth Whitlockin vanhempi sisar. Hänet tunnetaan parhaiten Shakespearen Lady Macbethia esittävän maalauksen mallina. Siddonsin kuuluisin rooli oli Lady Macbeth ja vahvalla näyttelemisellään hän lumosi katsojat. Lady Macbethin roolissa hän löysi parhaan mahdollisuuden kykyjensä näyttämiselle. Macbethin jälkeen Siddons näytteli myös muissa Shakespearen näytelmissä. Hän näytteli muun muassa Desdemonaa, Rosalindiä ja Ofeliaa. Siddons on haudattuna Lontoossa sijaitsevalle Saint Maryn hautausmaalle. Luokka:Brittiläiset näyttelijät Luokka:Vuonna 1755 syntyneet Luokka:Vuonna 1831 kuolleet
Seattle Center

Seattle Center on puisto, huvipuisto sekä viihde- ja urheilukeskus Seattlessa Yhdysvalloissa. Sen tunnetuimpia nähtävyyksiä ovat näkötorni Space Needle ja International Fountain -suihkulähde vuoden 1962 maailmannäyttelyn ajalta. Alueella on myös teatteri ja museoita, esimerkiksi lasitaidepuutarha Chihuly Garden and Glass ja kokeellisia taidesuuntia esittelevä EMP Museum (Experience Music Project).Live at Seattle Center. Viitattu 29.7.2014. ==Lähteet== ==Aiheesta muualla== *Seattle Centerin virallinen sivusto Luokka:Seattle Luokka:Yhdysvaltain puistot Luokka:Yhdysvaltain huvipuistot
Citroën Ami

Citroën Ami (ransk. ”ystävä”) on Citroënin vuosina 1961–1978 valmistama pieni automalli. Amin ja sen sisarmallin Citroën Dyanen korvasi Citroën Visa. Ami oli muutaman vuoden ajan Ranskan eniten myyty automalli. Mallia valmistettiin 1 840 396 kappaletta. Ami kehitettiin kilpailemaan esimerkiksi Renault 4:n kanssa. Se oli hieman isompi ja ylellisempi kuin Citroën 2CV. Ami oli periaatteessa 2CV uudella korilla. Autoon tehtiin myös muutamia mekaanisia muutoksia kasvaneen painon vuoksi. Useimmat Ami-versiot varustettiin kaksisylinterisellä bokserimoottorilla. Ami ja vuoden 1961 Ford Taunus olivat ensimmäiset nelikulmaisilla ajovaloilla varustetut automallit. Ami-malleja valmistettiin myös Jugoslavian Nova Goricaan vuonna 1972 perustetussa yhteisyrityksessä nimeltä Cimos, josta 49 prosenttia omisti Citroën ja 51 prosenttia sikäläinen yhtiö Tomos & Iskra. == Versiot == Ami 6:n sedan-mallin tunnistaa erikoisesta taaksepäin viistosta takalasista, joka tuli tunnetuksi Ford Angliasta. Samantyylinen muotoilu on myös esimerkiksi ensimmäisen sukupolven Citroën C4:n kolmiovisessa mallissa sekä toisen sukupolven Renault Méganessa. Myöhemmän Ami 8 -mallin takalasi oli perinteisemmin muotoiltu. Auton muotoili ranskalainen korinvalmistaja Heuliez. Suurimmat muutokset olivat sedan-mallin perän lisäksi keulan ja konepellin muotoilussa. Farmarimalli oli melko samankaltainen kuin Ami 6. Ami Super oli nelisylinterisellä, Citroën GS:stä peräisin olevalla bokserimoottorilla varustettu versio, jota valmistettiin vuosina 1973–1976. Pieni sarja coupé- mallisia Citroën M35 -prototyyppejä valmistettiin uskollisille asiakkaille. Prototyyppien tarkoituksena oli testata hydropneumaattista jousitusta erillisrunkoon asennettuna ja Comotor-wankelmoottoria. Tämä moottori oli lyhyen aikaa tuotannossa GS Birotor-mallin voimanlähteenä. Talousvaikeuksiin joutunut Citroën yhdistyi Peugeot’n kanssa ja yhtenä Peugeot’n vaatimuksista oli lopettaa erillisrunkoisen Citroënin kehittäminen. Kaikki M35:set määrättiin tuhottaviksi tästä syystä. Valmistuneet korit lähtivät välittömästi sulattamoon ja M35-omistajia pyydettiin palauttamaan autonsa. Osa testikuskeista kuitenkin kieltäytyi, vaikka Citroën tarjoutui ostamaan M35:n takaisin hyvään hintaan. Kieltäytymisen ansiosta erikoismalleja on edelleen tallella joitakin kappaleita. == Lähteet == == Aiheesta muualla == Ami Luokka:C-segmentin autot Luokka:1960-luvun autot Luokka:1970-luvun autot
Tribute to Sarcófago

Tribute to Sarcófago on Cogumelo Recordsin vuonna 2002 julkaisema tribuuttialbumi brasilialaiselle metalliyhtye Sarcófagolle. Albumin kappaleet valittiin siten, että kaikki halukkaat saivat lähettää Cogumelo Recordsille demon joka sisältäisi yhtyeen version jostain Sarcófagon kappaleesta. Demoja kertyikin yli tuhat, jotka Cogumelo Recordsin ja Sarcófagon jäsenet kuuntelivat lävitse valiten mielestään parhaat versiot. Lopullisella albumilla oli 18 kappaletta ja esittäjinä monia nimekkäitä black metal -yhtyeitä.Discography :: Cogumelo – Cogumelo Records :: Tribute to Sarcofago (2002) Osa yhtyeistä on julkaissut joko saman tai eri cover-version Sarcófagon jostain kappaleesta myös jollain muulla julkaisullaan. == Kappaleet == Kappaleen jälkeen tulee esittäjä suluissa # Desecration of Virgin (Angel Corpse) # The Laws of Scourge (Drowned) # INRI (Satyricon) # Nightmare (Lustful) # The Black Vomit (Impaled Nazarene) # Nightmare (Mysteriis) # Piercings (Under Threat) # Rotting/Sreeches From The Silence (Lethal Curse) # The Black Vomit (Black Witchery) # Satanic Lust (Mystifier) # Christ´s Death (Conqueror) # Satanas (Demo Version) (Sextrash) # Sex, Drinks and Metal (Exhumed) # Satanas (Pathologic Noise) # Christ´s Death (Posthumous) # Sex, Drinks and Metal (Descerebration) # The God’s Faces (Calvary Death) # Orgy of Flies (Impurity) == Lähteet == Luokka:Vuoden 2002 albumit Luokka:Sarcófagon albumit
Kesäparalympialaiset 1976

Kesäparalympialaiset 1976 järjestettiin Torontossa, Kanadassa, eikä Montréalissa, kuten saman vuoden olympialaiset. Kisoihin osallistui 1 657 urheilijaa 40 eri maasta. Ensimmäisen kerran kisoihin osallistui myös amputoituja urheilijoita sekä näkövammaisia urheilijoita. Kaiken kaikkiaan 253 naisurheilijaa osallistui kisoihin. Jotkut maat vetäytyivät kisoista Etelä- Afrikan harjoittaman apartheidin takia. Koska kisapaikan läheltä ei löytynyt kunnollisia majoituspaikkoja, vuokrasivat kisaisännät koulubusseja ja rakensivat lastauspaikkoja saadakseen kilpailijat kilpailupaikoille. Avajaisseremonia järjestettiin 3. elokuuta. Kisojen järjestäminen oli entistä hankalampaa, koska uusien vammaluokkien mukaantulo hankaloitti tilannetta. Ensimmäistä kertaa paralympialaiset myös esitettiin televisiossa. Uusien vammaluokkien mukaantulo merkitsi myös uusien urheilulajien mukaantuloa. Pyörätuolikelauksessa otettiin käyttöön vanhojen matkojen lisäksi myös 200m, 400m, 800m ja 1500m kelauspituudet. Lisäksi uusiksi lajeiksi otettiin kivääriammunta ja maalipallo (jälkimmäinen oli näytöslajina edellisissä kisoissa). Kisojen päätösseremonia järjestettiin 11. elokuuta. Suomalaisia kisoihin osallistui 46 ja he saalistivat yhteensä 50 mitalia. == Mitalitaulukko TOP-10 == 1 Yhdysvallat 66 44 45 155 2 Alankomaat 45 25 14 84 3 Israel 40 13 16 69 4 Länsi-Saksa 37 34 26 97 5 Iso-Britannia 29 28 37 94 6 Kanada 25 26 26 77 7 Puola 24 17 12 53 8 Ranska 23 21 14 58 9 Ruotsi 21 28 25 74 10 Itävalta 18 16 17 51 13 Suomi 12 20 18 50 == Lähteet == == Aiheesta muualla == * Official website of the Paralympic Movement Luokka:Paralympialaiset Luokka:Vuoden 1976 urheilu Luokka:Toronton urheilu
Pekka A. Manninen

pienoiskuva|Pekka Manninen Finncon 2013 -tapahtumassa Helsingissä Pekka Allan Manninen (s. 17. elokuuta 1959 Tamperehttp://www.comicsbulletin.com/features/118456582262446.htm Comics Bulletin 07082011) on suomalainen sarjakuvapiirtäjä. Manninen on väitellyt sarjakuvista tohtoriksi Tampereen yliopiston kasvatustieteiden tiedekunnassa.Suomen sarjakuvaseura Sarjakuvapiirtäjänä hän on suuntautunut erityisesti science fictionin ja kauhukirjallisuuden parodiointiin. Hän myös opettaa sarjakuvan tekemistä Tampereella Sara Hildén -akatemian kuvataidekoulussa. Hän on myös Sarjari-lehden päätoimittaja. Vuonna 2024 Manninen sai Suomen sarjakuvaseuran myöntämän Puupäähattu-palkinnonPuupäähattu P. A. Manniselle Kvaak Viitattu 19.1.2023 Mannisen luomia sarjakuvahahmoja ovat muun muassa tamperelainen supersankari Kapteeni Kuolio, joka suojelee kaupunkiaan yliluonnollisilta olennoilta, neuvostoliittolainen tiedemiliisi Igor Motor sekä hieman Judge Dreddiä muistuttava tulevaisuuden ääriväkivaltainen poliisi Teräslilja. Teräslilja on kustantajan kuvauksen mukaan ”sekä kulttuurikriittinen että erittäin väkivaltainen science fiction -sarjakuva. Se on myös huumoria, joskin suurin osa vitseistä liittyy irtirevittyihin raajoihin tai vielä pahempiin asioihin.”Zum Teufel kustannus: Teräslilja. Viitattu 11.8.2008. Mannisen sarjakuvia on julkaistu useissa lehdissä, kuten Tähtivaeltajassa. Tähtivaeltajassa on muun muassa ilmestynyt numerosta 4/1993 lähtien Uniaika-sarjakuva, jossa Manninen kuvittaa lukijoiden unia. Manninen on myös julkaissut useita sarjakuva-albumeja, joista ensimmäinen oli Ilpo Lagerstedtin käsikirjoittama, 1200-luvun Suomeen sijoittuva Toinen ristiretki vuonna 1986. Vuonna 2008 ilmestyi Mannisen esikoisromaani Kapteeni Kuolio ja Suomen salainen kuningas. Manninen on myös yksi Suomen ahkerimmista sanaristikkopiirtäjistä. Hänen kädenjälkeään nähdään säännöllisesti muun muassa Ilta-Sanomissa, Maaseudun Tulevaisuudessa, Metrossahttp://www.sanaristikot.net/ristikot/nayta_flash.php?file=metro/11/110803&s;_posti=. Viitattu 7.8.2011, Pellervossa ja Pelikaani-ristikkolehdissä. == Teoksia == * * * * * * * * * * * * * * * * * * * * * * Olen kuvakone. P. A. Mannisen kootut 8. Turku: Lempo Kustannus, 2014. ISBN 978-952-5938-29-6 == Kirjallisuutta == * Kivilahti, Hannele: ”Teräslilja – Behind the Scenes”. Tähtivaeltaja 2/1995. == Lähteet == == Aiheesta muualla == * Teräsliljan esittely. Internationalhero.co.uk. * Irmeli Tanttu-Porkka: Hyvä oheiskasvattaja. Yliopisto 16/1995. * Juha Tuovinen: Kelpaako sarjakuva yliopistoon? Yliopisto 11B/1998. * Tuomo Tamminen: ”Teräslilja ei ole sadisti, hän vain tykkää satuttaa”. Aviisi 7/2007. * Jukka Laine: Ihastuttava berserkkineito. Kvaak.fi 20.10.2009. * Vesa Vitikainen: Se on vain unta... Kvaak.fi 4.5.2012. Luokka:Suomalaiset fantasiakirjailijat Luokka:Suomalaiset sarjakuvantekijät Luokka:Vuonna 1959 syntyneet Luokka:Elävät henkilöt
Isokastesammal

Isokastesammal (Plagiochila asplenioides) on Suomen suurikokoisin heleänvihreitä laikkuja muodostava maksasammallaji. == Ulkonäkö == Isokastesammal on kookas (3–12 cm) lehdellinen maksasammal. Sen litteät, läpikuultavat versot kasvavat melko pystyssä. Sen selkäpuolelta johteiset lehdet ovat pyöreäkärkiset ja hammaslaitaiset. == Levinneisyys == Isokastesammalta tavataan pohjoisen pallonpuoliskon lauhkealla ja viileällä vyöhykkeellä. Etelä- ja Keski-Suomessa se on yleinen ja pohjoisessa harvinainen. == Elinympäristö == Isokastesammal viihtyy keskiravinteisilla paikoilla kosteissa kangasmetsissä ja lehdoissa. == Lähteet == *Valokki Nettikasvio *Suomen ympäristökeskus: Suomen sarvi- ja maksasammalten nimiluettelo (suomenkielisen nimen lähde) == Aiheesta muualla == *Pinkka – Lajituntemuksen oppimisympäristö: Isokastesammal (Plagiochila asplenioides) *ITIS: Plagiochila asplenioides Luokka:Aitomaksasammalet (lahko)
Keuhkosammal

Keuhkosammal (Marchantia polymorpha) on keuhkosammalten sukuun kuuluva maksasammallaji. Keuhkosammal jaetaan kolmeen alalajiin: * tunturikeuhkosammal (Marchantia polymorpha subsp. montivagans, syn. M. alpestris) * rantakeuhkosammal (Marchantia polymorpha subsp. polymorpha, syn. M. aquatica) * palokeuhkosammal (Marchantia polymorpha subsp. ruderalis, syn. M. polymorpha) ==Ulkonäkö== Keuhkosammalella on litteä, alustanmyötäinen sekovarsi. Se kasvaa melko isoina ruusukkeina. Sen kahtia jakautuvien liuskojen yläpinta on verkkouurteinen ja siinä on pistemäisiä ilmarakoja. Keuhkosammalen liuskoissa on tumma keskisuoni ja alapinnalla juurtumahapsia. Itulevyt eli itujyväset kehittyvät liuskojen yläpinnalla olevissa maljamaisissa itukoreissa. Keuhkosammal on kaksikotinen ja sen muna- ja siittiöpesäkkeet syntyvät sateenvarjomaisiin pesäkkeenkannattimiin. Munapesäkkeistön kannattimet ovat pitempivartisia ja niiden päässä on liuskainen kilpi, jonka alapinnalle munapesäkkeet eli arkegoniot kehittyvät. Siittiöpesäkkeistön kannattimet ovat lyhyempivartisia ja niiden päässä on lähes yhtenäinen kilpi, jonka yläpinnalle siittiöpesäkkeet eli anteridiot kehittyvät. ==Levinneisyys== Keuhkosammalta kasvaa ympäri maailman lauhkeilla ja viileillä alueilla. Se on yleinen koko Suomessa. ==Elinympäristö== Keuhkosammal kasvaa monenlaisilla kosteilla paikoilla kuten lähteiköissä, soilla ja rannoilla sekä paloalueilla ja kulttuuribiotoopeissa. == Lähteet == * Valokki-Nettikasvio === Viitteet === == Aiheesta muualla == * Pinkka, Lajintuntemuksen oppimisympäristö: Keuhkosammal (Marchantia polymorpha) * ITIS: Marchantia polymorpha Luokka:Keuhkosammalet (lahko)
Kiriši

Kiriši () on kaupunki Kirišin piirissä, Leningradin alueella, Venäjän federaatiossa 115 kilometrin etäisyydellä Pietarista. Kiriši on perustettu vuonna 1931. Asukasluku on 52 826 tuhatta. http://www.kirishi.ru/?city Kirišissä on suuri öljynjalostamo Kirišinefteorgsintez (Киришинефтеоргсинтез) tai Kinef (Surgutneftegazin Kirišin jalostamon sijainti ). Itämeren öljyputki (Baltic Pipeline System) kulkee tämän jalostamon kautta. ==Urheilu== Naisten vesipallojoukkue KINEF-Surgutneftegaz on hallitseva Venäjän mestari.http://www.nevasport.ru/articles.php?id=15263 == Lähteet == ==Aiheesta muualla== * Virallinen sivu Luokka:Kirišin piirin kunnat Luokka:Leningradin alueen kaupungit
10 kohtausta

__NOTOC__ 10 kohtausta (POKOCD 362) on suomalaislaulaja Antti Kleemolan toinen studioalbumi. Se julkaistiin 27. elokuuta 2008. == Kappaleet == Kaikki kappaleet säveltänyt ja sanoittanut Antti Kleemola sekä sovittanut Sami Sallinen. # # # # # # # # # # == Tuotanto == * Sami Sallinen – tuottaja, äänittäjä, editoija, sovittaja * Ilkka Herkman – miksaaja * Svante Forsbäck – masteroija * Jukka Salminen – valokuvat == Aiheesta muualla == * 10 kohtausta discogs.com -sivustolla * Poko Rekordsin albumisivu * Poko Rekordsin uutisointi albumista Luokka:Vuoden 2008 albumit Luokka:Antti Kleemolan albumit
Isokorallisammal

Isokorallisammal (Ptilidium ciliare) on maksasammallaji. ==Ulkonäkö== Isokorallisammal on isohko (2-8 cm) sirokorallisammalta muistuttava sammal. Se on kahteen kertaan sulkahaarainen, väriltään kellanvihreä ja ruskehtava. Sen kylkilehdet ovat puoleenväliin liuskoittuneet ja karvareunaiset. ==Levinneisyys== Isokorallisammal esiintyy lauhkealla ja viileällä vyöhykkeellä. Se on yleinen koko Suomessa. ==Elinympäristö== Se kasvaa pieninä yhtenäisinä laikkuina kallioilla ja kuivien kangasmetsien kivi- ja puupinnoilla. == Lähteet == *Valokki Luokka:Aitomaksasammalet
Jeffersonin piirikunta (Ohio)

Jeffersonin piirikunta (Jefferson County) on Yhdysvalloissa Ohion osavaltiossa sijaitseva piirikunta, jonka hallinnollinen keskus ja suurin kaupunki on Steubenville. ==Maantiede== Jeffersonin naapuripiirikuntia ovat Belmont etelässä, Harrison lounaassa, Carroll luoteessa, Columbianan piirikunta pohjoisessa ja Länsi-Virginian puolella Hancockin, Brooken sekä Ohion piirikunnat. ==Väestö== Piirikunnassa oli vuoden 2010 väestönlaskennassa 69 709 ihmistä. Etniset ryhmät jakautuvat valkoisiin, joita on 92,1%, mustiin (5,7%), alkuperäisamerikkalaisiin (0,1%) ja aasialaisiin (0,4%). Kotitalouden mediaanitulo on 39 453 ja köyhyysrajan alapuolella oli 16,9% väestöstä vuosina 2007–2011. == Lähteet == Luokka:Ohion piirikunnat
Isonäkinsammal

Isonäkinsammal (Fontinalis antipyretica) on isokokoinen vedessä elävä sammal, jonka versot voivat kasvaa jopa metrin mittaisiksi. Sitä tavataan varsin laajasti pohjoisen pallonpuoliskon järvissä ja joissa. Se on yleinen koko Suomessa. Sen varsi on musta ja lehdet varsin tummat. Isonäkinsammalen lehdet ovat varrella kolmessa rivissä ja ne ovat venhomaisen teräväselkäisiä ja keskisuonettomia. Lehtihankoihin muodostuu joskus itiöpesäkkeitä, mutta yleensä kasvi lisääntyy suvuttomasti. == Lähteet == * == Aiheesta muualla == *Pinkka *ITIS: Fontinalis antipyretica Luokka:Palmikkosammalet (lahko)
Emma Johansson (pyöräilijä)

Emma Johansson (s. 23. syyskuuta 1983 Sollefteå, Ruotsi) on ruotsalainen ammattilaispyöräilijä. Johansson voitti hopeaa naisten maantiepyöräilyssä Pekingin kesäolympialaisissa 2008. Hänet valittiin samana vuonna Ruotsin vuoden naisurheilijaksi. Hän sai maantieajon olympiahopeaa myös Rio de Janeirossa 2016. Vuoden 2007 pyöräilyn maailmanmestaruuskilpailuissa Stuttgartissa Johansson oli maantiepyöräilyssä kuudes ja Varesessa 2008 neljäs. Kaudella 2008 hän otti myös uransa ensimmäisen etappikilpailun kokonaisvoittonsa voittamalla Trophée d’Or Féminin -kilpailun. Melbournen MM- kilpailuissa 2010 hän sai maantieajossa pronssia, Firenzen MM-kilpailuissa 2013 hopeaa ja Ponferradassa 2014 jälleen pronssia. Johansson asuu Belgian Zingemissä. == Saavutuksia == ;2005 : Ruotsin aika-ajomestari ;2007 : Ruotsin aika-ajomestari ;2008 :Olympialaisten maantieajo, hopeaa : Ruotsin aika- ajomestari :Trophée d’Or Féminin, 5. etapin ja kokonaiskilpailun voitto ;2009 :Ronde van Drenthe, voitto :Thüringen-Rundfahrt der Frauen, 5. etapin voitto :Holland Ladies Tour, 6. etapin voitto ;2010 :Omloop Het Nieuwsblad, voitto :GP Mameranus, voitto : Ruotsin maantieajomestari :Thüringen-Rundfahrt der Frauen, 1. etapin voitto :Trophée d’Or Féminin, 5. etapin ja kokonaiskilpailun voitto :MM-kilpailut, maantieajossa pronssia ;2011 :Omloop Het Nieuwsblad, voitto :Tielt-Winge, voitto :Cholet-Pays De Loire, voitto :Grand Prix de Dottignies, voitto :Iurreta Emakumeen Bira, 3b-etapin voitto :Giro del Trentino, 3. etapin voitto : Ruotsin maantieajomestari :Thüringen-Rundfahrt der Frauen, 2. etapin ja kokonaiskilpailun voitto :Trophée d’Or Féminin, 6. etapin voitto ;2012 :Tour de Free State, 3. etapin ja kokonaiskilpailun voitto : Ruotsin maantieajomestari :Giro Donne, 9. etapin voitto ;2013 :Cholet-Pays De Loire, voitto :Gooik-Geraardsbergen-Gooik, voitto :Emakumeen Euskal Bira, kokonaiskilpailun sekä 2. ja 3. etapin voitto : Ruotsin aika-ajomestari :MM- kilpailut, maantieajossa hopeaa ja joukkueaika-ajossa pronssia ;2014 :Le Samyn Des Dames, voitto :GP Cholet - Pays de Loire, voitto :Trofeo Alfredo Binda, voitto :Britannian ympäriajo, 1. etapin voitto :Boels Rental Hills Classic, voitto :Holland Ladies Tour, 6. etapin voitto :MM-kilpailut, maantieajossa pronssia ja joukkueaika-ajossa hopeaa ;2015 :Emakumeen Saria, voitto :Emakumeen Bira, pistekilpailun sekä 2. ja 4. etapin voitto : Ruotsin aika- ajomestari : Ruotsin maantieajomestari :Thüringen-Rundfahrt der Frauen, kokonaiskilpailun voitto :Lotto Belgium Tour, kokonaiskilpailun voitto ;2016 :Emakumeen Bira, kokonais- ja pistekilpailun sekä 1. ja 2. etapin voitto : Ruotsin aika-ajomestari : Ruotsin maantieajomestari :Olympialaisten maantieajo, hopeaa == Lähteet == *Profiili cyclingarchives.com-sivustolla ===Viitteet=== == Aiheesta muualla == *Virallinen kotisivu Luokka:Ruotsalaiset maantiepyöräilijät Luokka:Ruotsalaiset olympiamitalistit Luokka:Vuonna 1983 syntyneet Luokka:Elävät henkilöt
Uppopaistettu jäätelö

Uppopaistettu jäätelö on jälkiruoka, jossa leivitettyä jäätelöä uppopaistetaan nopeasti kuumassa öljyssä tai rasvassa. Paistamisen jälkeen jäätelö maustetaan, esimerkiksi sokerilla ja mintulla. Uppopaiston toinen nimitys on friteeraus. Sopiva öljyn lämpötila on 185°C ja sopiva uputosaika on 20-30 sekuntia. Jälkiruoka on lähtöisin alun perin Aasiasta. == Lähteet == Luokka:Jäätelöt
Bellver de Cerdanya

Bellver de Cerdanya () on kunta Baixa Cerdanyan comarcassa, Lleidan maakunnassa, Katalonian itsehallintoalueella, Espanjassa. Kunnan pinta-ala on 98,2 neliökilometriä ja asukkaita siellä on 2028 (2015).Instituto Nacional de Estadística Bellver de Cerdanyan naapurikunnat ovat Meranges koillisessa, Lles de Cerdanya luoteessa, Prullans lännessä, Montellà i Martinet lounaassa, Riu de Cerdanya kaakossa sekä Prats i Sansor, Isòvol ja Ger idässä. Etelässä kunta rajautuu Berguedàn comarcaan. WLM14ES - Campanar Església de Santa Maria i Sant Jaume, Bellver de Cerdanya - MARIA ROSA FERRE (1).jpg|Església de Santa Maria i Sant Jaume (kesk. ylh.) Plaça Major (Bellver de Cerdanya) - 1.jpg|Plaça Major Església de Santa Maria de Talló (Bellver de Cerdanya) - 9.jpg|Església de Santa Maria de Talló == Asutuskeskukset == Bellver de Cerdanyan asutuskeskukset ja niiden väkiluvut vuonna 2007: Nimi Väkiluku Baltarga 45 Beders 18 Bellver de Cerdanya 1 466 Bor 107 Coborriu de Bellver 12 Cortàs 22 Éller 17 Nas 18 Nèfol 0 Olià 23 Ordèn 8 Pedra 11 Pi 100 Riu de Santa Maria 105 Sant Martí dels Castells 0 Santa Eugènia 12 Santa Magdalena 4 Talló 35 Talltendre 4 Vilella 7 Lähde: == Lähteet == == Aiheesta muualla == * Kunnan kotisivut * Kunta Municatin sivuilla * Kunta Idescatin sivuilla Luokka:Lleidan kunnat
Rasmus Tomson

Rasmus Tomson (s. 13. elokuuta 1985 Tartto, Viron SNT, Neuvostoliitto) on virolainen jalkapalloilija. Hän on edustanut useita virolaisseuroja, pisimpään syntymäkaupunkinsa JK Tammekaa. Tomson on pelipaikaltaan keskikenttäpelaaja. Hän on 180 cm pitkä. == Lähteet == == Aiheesta muualla == * Tomsonista TVMK:n sivuilla Luokka:Virolaiset jalkapalloilijat Luokka:Vuonna 1985 syntyneet Luokka:Elävät henkilöt
Paul Pape

Paul Pape (s. 17. heinäkuuta 1952 Rochester, New York, Yhdysvallat) on yhdysvaltalainen ääninäyttelijä ja tuottaja. Lisäksi hän on Red Wall Productionsin puheenjohtaja. ==Ura== Pape aloitti uransa näyttelijänä New Yorkissa esiintyen useissa teatterinäytelmissä oltuaan jäsenenä Collonades Theater Labissa. Broadwayn jälkeen hän pääsi esiintymään ensimmäistä kertaa valkokankaalla elokuvassa Saturday Night Fever – lauantai-illan huumaa (1977). Elokuvan jälkeen Pape esiintyi muutaman kerran televisiossa vuonna 1979, jonka jälkeen 1980-luvulla hän siirtyi ääninäyttelemisen pariin. Tämän myötä Pape on tehnyt yhteensä yli 4000 ääniroolia televisioon, radioon, trailereihin, elokuviin ja videopeleihin. Vuodesta 2005 hän on kuitenkin tehnyt satunnaisia näytelmärooleja minisarjoihin ja lyhytelokuviin, joista osa on Red Wall Productionsin yhteistuottamia ohjelmia. ===Perhe-elämä=== Pape on naimisissa kaksi kertaa äänieditoinnista Emmyllä palkitun Suzanne Angelin kanssa. Heillä on myös yksi lapsi, Isabella, jonka kanssa perhe asuu Los Angelesissa. ==Lähteet== ==Aiheesta muualla== * Paul Pape Voice Chasersissa Luokka:Yhdysvaltalaiset ääninäyttelijät Luokka:Yhdysvaltalaiset teatterinäyttelijät Luokka:Videopelien ääninäyttelijät Luokka:Vuonna 1952 syntyneet Luokka:Elävät henkilöt
Kivikynsisammal

Kivikynsisammal (Dicranum scoparium) on pystykasvuinen, kapealehtinen sammallaji. Se kasvaa tyypillisesti mättäinä kallioiden tai kivien päällä kuivahkoissa kangasmetsissä. Varsi ja lehti ovat alhaalta kellanruskeat, ylhäältä heleän vihreät. Lehdet ovat alle sentin mittaiset, karvamaiset, ja latvat kaartuvat eläimen kynnen tapaan. == Lähteet == * === Viitteet === == Aiheesta muualla == * Luokka:Kynsisammalet